**INTÉZKEDÉSI TERV**

**A Salföld Község Önkormányzata 2022-es költségvetési évére vonatkozó kincstári ellenőrzésről készült jelentésben megfogalmazott javaslatok alapján**

Az ellenőrzés tárgya: az ellenőrzött Önkormányzat

* számviteli szabályok szerinti könyvvezetési kötelezettségének,
* az Áht. 70. alcím alapján teljesítendő adatszolgáltatási kötelezettségek szabályszerű teljesítésének,
* az éves költségvetési beszámoló megbízható, valós összképének vizsgálata.

Az intézkedési terve tartalmazza a fenti ellenőrzés során tett javaslatokat, az azok végrehajtására kijelölt személyt, valamint az intézkedések határidejét.

**1. Belső kontrollrendszer értékelése alapján javasolt intézkedések:**

**A Polgármester intézkedjen, hogy**

1/1. a jogszabályváltozásokat azok hatálybalépését követő 90 napon belül vezessék át a **Számviteli politikán**, az Szt. 14. § (11) bekezdés előírásainak megfelelően,

**Határideje: 2023. november 30.**

**Felelős: jegyző**

1/2. a Jegyző a jogszabályváltozásokat azok hatálybalépését követő 90 napon belül vezesse át az **Eszközök és források leltárkészítési és leltározási szabályzatán** az Szt. 14. § (11) bekezdés előírásainak megfelelően,

**Határideje: 2023. november 30.**

**Felelős: jegyző**

1/3. az **Eszközök és források értékelési szabályzatában** a Jegyző rögzítse a követelések értékelésének elveit, szempontjait, követeléstípusonként a kis összegű követelések év végi meghatározásának elveit, dokumentálásának szabályait, az egyszerűsített értékelési eljárás alá vont követelések besorolásának elveit, dokumentálásának szabályait és a tulajdonosnak, tulajdonosi joggyakorló szervezetnek a vagyonkezelésbe adott eszközök vagyonértékelése során alkalmazott értékelési eljárás elveit, módszerét, dokumentálásának szabályait, felelőseit az Áhsz. 50. § (2) bekezdés a), b), c), d) pontok alapján. A jogszabályváltozásokat azok hatálybalépését követő 90 napon belül vezesse át a szabályzaton az Szt. 14. § (11) bekezdés előírásainak megfelelően,

**Határideje: 2023. november 30.**

**Felelős: jegyző**

1/4. a Jegyző az **Önköltségszámítás rendjére vonatkozó belső szabályzatban** jogszabály módosítás esetén a változásokat annak hatálybalépését követő 90 napon belül vezesse át az Szt. 14. § (11) bekezdés alapján,

**Határideje: 2023. november 30.**

**Felelős: jegyző**

1/5. a Jegyző jogszabály módosítás esetén a változásokat annak hatálybalépését követő 90 napon belül vezesse át a **Számlarenden** az Szt. 161. § (5) bekezdés alapján, továbbá szerepeltessék a számlarendben a 018030 számú támogatási célú finanszírozású műveletek COFOG-ot,

**Határideje: 2023. november 30.**

**Felelős: jegyző**

1/6. az Ávr. 13. § (2) bekezdés d) pontja és a (4a) bekezdés alapján a Jegyző készítse el az **Anyag- és eszközgazdálkodási** szabályzatot,

1 **Határideje: 2023. november 30.**

**Felelős: jegyző**

/7. a **Gépjárművek igénybevételének és használatának** rendjét a Jegyző kiadmányozza az Ávr. 13. § (3b), (4a) bekezdések és az Áht. 6/C. § alapján,

**Határideje: 2023. november 30.**

**Felelős: jegyző**

1/8. a **Vezetékes és mobiltelefonok használatának** rendjéről szóló szabályzatot a Jegyző kiadmányozza az Ávr. 13. § (3b), (4a) bekezdések és az Áht. 6/C. § alapján,

**Határideje: 2023. november 30.**

**Felelős: jegyző**

1/9. az **integrált kockázatkezelési rendszer** koordinálására kijelölt szervezeti felelős személyének a pontos megnevezése történjen meg a Bkr. 7. § (4) bekezdés alapján,

**Határideje: 2023. november 30.**

**Felelős: jegyző**

1/10. az Önkormányzat tegyen eleget az Info tv. 32-34. §, 37. § (1), (2) bekezdések, valamint a saját belső szabályzatában meghatározott **tájékoztatási kötelezettségnek**, továbbá a jogszabály 1. mellékletében meghatározott adatok teljeskörűen jelenjenek meg az Önkormányzat honlapján,

**Határideje: 2023. november 30.**

**Felelős: jegyző**

1/11. a **Belső Ellenőrzési Kézikönyvet** a Jegyző legalább kétévente vizsgálja felül a Bkr. 17. § (4) bekezdése alapján, továbbá teremtsék meg az összhangot a Belső kontrollrendszer szabályzat és a Belső Ellenőrzési Kézikönyv között,

**Határideje: 2023. november 30.**

**Felelős: jegyző**

1/12. a Jegyző készítse el a **Bkr. 1. melléklete szerinti nyilatkozatot** az Önkormányzatra vonatkozóan a Bkr. 11. § (1), (4) bekezdések alapján.

**Határideje: 2023. november 30.**

**Felelős: jegyző**

**2. A könyvvezetési és adatszolgáltatási kötelezettség ellenőrzésével kapcsolatos intézkedések:**

**A Polgármester intézkedjen, hogy**

2/1. az előirányzatokról vezetett részletező nyilvántartás tartalmazza teljeskörűen az Áhsz. 14. melléklet I. pontjában foglaltakat, az Áht. 34. § (1)-(4) bekezdéseinek érvényesülése érdekében, a módosított előirányzatok Képviselő-testületi rendelettel alátámasztása kerüljenek,

**Határideje: azonnal**

**Felelős: pénzügyi ügyintéző**

2/2. az Áhsz. 53. § (5), (6) bekezdésekben előírt havi és negyedéves zárlati feladatokat teljeskörűen hajtsák végre,

**Határideje: azonnal**

**Felelős: pénzügyi ügyintéző**

2/3. a gazdasági eseményeket a megfelelő rovaton, főkönyvi számlán számolják el az Áhsz. 15. - 16. melléklet és a 38/2013. NGM rendelet előírásai alapján,

**Határideje: azonnal**

**Felelős: pénzügyi ügyintéző**

2/4. teremtsék meg az összhangot a könyvelés és a könyvelés alapjául szolgáló bizonylat között az Áfa törvény 169. § j). pontja alapján.

**Határideje: azonnal**

**Felelős: pénzügyi ügyintéző**

Salföld, 2023. június …

Fábián Gusztáv

polgármester

Az intézkedési tervben foglaltakat megismertem:

Kővágóörs, 2023. június …

dr. Szabó Tímea Danis Orsolya

címzetes főjegyző pénzügyi ügyintéző

mint végrehajtásért felelős személyek